cyanic-selkie/wikianc huggingface dataset:
Mat Kilau: Kebangkitan Pahlawan
Penggambaran
Pada Ogos, penggambaran filem telah dihentikan akibat masalah dalaman sebelum bersambung semula dalam bulan Oktober. Pada Jun 2020, dilaporkan bahawa penggambaran filem ini telah hampir selesai, dan pada Februari 2021, filem ini telah dilaporkan siap, tetapi penayangannya terpaksa ditangguhkan angkara wabak COVID-19 yang melanda Malaysia.
Pada 15 Mei 2022, kos sebenar pembikinan filem ini didedahkan menelan belanja RM8 juta. Filem Mat Kilau menjalani penggambaran selama 100 hari dengan sebahagiannya dijalankan di Perak dan beberapa lokasi lain termasuk Pahang, Melaka dan Selangor.
ETH Zurich
Ia merupakan ahli pengasas Liga IDEA dan Perikatan Antarabangsa Universiti Penyelidikan (IARU) dan ahli rangkaian CESAER.
Mat Kilau: Kebangkitan Pahlawan
Tema dan gaya
Daniyal Kadir, menulis untuk SelangorKini berpendapat bahawa "apa yang berlaku kepada filem Mat Kilau bukan sesuatu yang pelik kerana beliau membikin filem berasaskan peristiwa sejarah dan tokoh penting. Apa yang dijelmakan pengarah mungkin visi dan ilhamnya dalam menilai perjuangan Mat Kilau." Beliau turut berpandangan bahawa elemen seperti penggunaan senjata termasuk keris dan busana tidak melambangkan pahlawan Pahang dan dikatakan tidak memiliki jati diri yang diharapkan. Bekas wartawan New Straits Times, Rohiman Haroon melihat filem ini sebagai sebuah naskhah aksi yang kekurangan fakta sejarah kerana "tidak menjejaki sejarah peribadi Mat Kilau dan perjuangannya." Beliau berpandangan bahawa filem itu "gagal menggambarkan eksploitasinya dalam memerangi tuan penjajah. Lebih penting lagi, filem itu tidak menyelidiki bagaimana Mat Kilau terselamat daripada pukat British sehingga kematiannya pada tahun 1970." Menurutnya, Mat Kilau: Kebangkitan Pahlawan hanyalah "sebuah filem aksi" dan juga berpendapat bahawa ia "tidak lebih, tidak kurang — sama seperti filem-filem Syamsul sebelum ini, Evolusi KL Drift dan KL Gangster, yang memperoleh pelbagai pujian dalam industri perfileman." Timbalan Menteri Komunikasi dan Multimedia, Zahidi Zainul Abidin berpendapat bahawa mesej yang dibawa dalam filem ini membawa makna yang besar tentang kesusahan para pejuang kemerdekaan membebaskan negara daripada cengkaman penjajah dan "menyuntik kembali semangat patriotik semua lapisan masyarakat Keluarga Malaysia,".
Tayangan
Mat Kilau dikeluarkan pada 23 Jun 2022 di 90 pawagam seluruh Malaysia, dengan pembukaan tayangan perdana filem ini di kebanyakan pawagam di seluruh negara mencatatkan penjualan tiket penuh. Poster rasmi filem ini telah dipamerkan pada 13 Mei, manakala treler rasminya telah dipertontonkan pada 16 Mei di saluran YouTube rasmi Studio Kembara.
Majlis pratonton filem ini diadakan di Golden Screen Cinemas (GSC), The Starling Mall, Petaling Jaya, pada tarikh sama. Syamsul bagaimanapun, tidak hadir di majlis pratonton filem itu.
Filem ini dipertontonkan secara percuma pada 24 Julai 2022 di Kompleks Yayasan Kemiskinan Kelantan (YKK) Melor, Kota Bharu, Kelantan sempena Jelajah Aspirasi Keluarga Malaysia (AKM) dan dihadiri seramai 2,000 penonton.
Filem ini juga telah ditayangkan di 200 pawagam di Indonesia dengan tajuk Kisah Mat Kilau Kebangkitan Pejuang pada 31 Ogos 2022 bertepatan dengan sambutan ulang tahun kemerdekaan Malaysia yang ke-65.
Pemasaran
Syarikat perkhidmatan penstriman Amerika Syarikat, Netflix dikatakan telah memberi tawaran membeli hak penyiaran filem Mat Kilau dengan jumlah RM7 juta. Bagaimanapun, Penerbit dan pengarah urusan Studio Kembara, Abdul Rahman Mt Dali, menafikan perkara itu. Menurutnya, pihaknya masih dalam proses perbincangan dengan Netflix. Bagaimanapun, media telah melaporkan bahawa filem ini akan ditayangkan di Netflix pada September 2022, 14 hari bulan di Indonesia manakala 16 hari bulan di seluruh dunia.
Berdasarkan data yang dikeluarkan oleh portal FlixPatrol, Mat Kilau menduduki carta Top 10 di hampir 20 buah negara setakat 22 September 2022, antaranya Singapura, Korea Selatan, Sweden, Romania, Arab Saudi, Oman, Filipina, Finland dan Greece. Ia turut menduduki tangga keempat di Israel.
Kutipan pecah panggung
Filem ini memperoleh sambutan hangat awal di Malaysia dengan kutipan terbesar sebanyak RM1 juta pada hari pembukaan bagi filem tempatan selepas dua tahun, sekaligus muncul sebagai filem genre epik pertama mencapai kutipan pecah panggung sebaik dipertontonkan. Mat Kilau terus meledak apabila berjaya meraih kutipan RM7 juta dalam tempoh tiga hari ditayangkan di pawagam, berdasarkan maklumat terkini diperoleh penerbit.
Dalam tempoh 10 hari ditayangkan di seluruh negara, Singapura dan Brunei, Mat Kilau berjaya memperoleh kutipan pecah panggung tertinggi sebanyak RM39.2 juta. Syamsul Yusof dilaporkan berkata beliau berterima kasih kepada penonton "kerana masih percaya dengan sentuhan saya dan pasukan produksi." Hujung minggu kedua menyaksikan kutipan mencecah RM47 juta; ketika ini, Syamsul dilaporkan gembira mengakui bahawa kejayaan Mat Kilau perlu dikongsi oleh semua pembikin filem negara dengan mengulas, "Saya sendiri teruja dengan rekod yang dibuat Mat Kilau. Pelbagai perasan bercampur dalam diri. Barangkali, formula memenuhi kehendak dan selera penonton adalah rahsia utama kejayaan Mat Kilau." Pada 5 Julai, diumumkan bahawa kutipan sudah mengatasi rekod lepas filem tempatan kutipan tertinggi yang dipegang oleh Munafik 2 (RM48 juta) yang juga diarah oleh Syamsul.
Filem ini berjaya mengungguli senarai filem tempatan paling laris pernah diterbitkan dalam sejarah perfileman negara sejak filem Laila Majnun yang diterbitkan pada 1933. Media melaporkan bahawa kutipan Mat Kilau melonjak dengan jumlah terbaru dilaporkan lebih RM51.8 juta selepas 13 hari tayangan. Ditanya mengenai sambutan terhadap filem ini, penerbit Studio Kembara, Abdul Rahman Mt Dali berkata: "Jumlah kutipan filem Mat Kilau sudah mencecah RM51.8 juta. Saya nak ambil kesempatan mengucapkan jutaan terima kasih kepada penonton yang memberi sokongan menonton filem yang mengetengahkan pahlawan terbilang, Allahyarham Mat Kilau Iman Rasu ini. Paling mengujakan, pelbagai lapisan masyarakat datang menonton. Ini termasuklah makcik dan pakcik, ada antaranya bertongkat serta berkerusi roda. Ia sekali gus menyuntik semangat untuk menghasilkan filem bergenre epik dan ikonik pada masa hadapan."
Namun selepas tayangan pada hari ke-13 sahaja, sambutan peminat semakin hangat serta berjaya mengutip kutipan pecah panggung tertinggi dalam sejarah perfileman Malaysia iaitu sebanyak RM53 juta. Syamsul dinyatakan berkata: "Dalam 13 hari, Mat Kilau menjadi filem tempatan yang mencatat kutipan 'box office' tertinggi. Alhamdulillah dan terima kasih kepada semua penonton."
Pada hari ke-17 tayangan perdana rasminya, Mat Kilau berjaya meraih kutipan pecah panggung sebanyak RM61 juta, sekaligus melebihi sasaran yang dijangkakan. Harian Metro melaporkan bahawa Syamsul menyasarkan bahawa filem arahannya boleh mencatat kutipan maksimum RM60 juta walaupun ada mendakwa ia boleh memperoleh kutipan RM80 juta hingga RM100 juta, sekaligus berjaya mengatasi rekod kutipan filem antarabangsa yang ditayangkan di Malaysia dalam carta All Time International Malaysia Box Office.
Mat Kilau berjaya meraih kutipan tertinggi sebanyak RM71.27 juta pada ke-21 tayangan perdananya selepas ditolak cukai hiburan sebanyak 25 peratus oleh kerajaan dan caj 50 peratus yang dikenakan pawagam.
Pada hari ke-23 tayangan perdananya, jualan tiket filem Mat Kilau meningkat lebih RM80 juta. Syamsul berkata, sudah tiba masanya industri filem tanah air untuk bangkit. Beliau berkata: "Kepada yang memberi komen positif untuk filem saya, syukur dan terima kasih. Saya amat terharu dan hargai anda. Kepada yang katakan filem saya kali ini sampah dan lemah, juga saya terima dengan berlapang dada, kerana tidak ada filem yang sempurna." Ditanya mengenai jangkaan filem itu mampu mencecah kutipan RM100 juta, Syamsul berkata, beliau mensasarkan RM90 juta.
Pada hari ke-27 tayangannya, kutipan meningkat ke RM84 juta. Pada 24 Julai 2022, 33 hari selepas ditayangkan, kutipan mencapai paras RM90 juta, sekali gus mengatasi Avengers: Endgame sebagai filem dengan kutipan paling tinggi keseluruhan dalam sejarah tayangan pawagam Malaysia.
Kutipan tayangan meningkat lagi ke paras RM96 juta pada hari ke-40 tayangannya. Selepas dua bulan tayangan, Mat Kilau: Kebangkitan Pahlawan berjaya meraih kutipan sebanyak RM97 juta menjadikannya sebagai filem tempatan dengan keuntungan yang tertinggi sepanjang zaman setakat ini.
Ulasan kritis
Filem ini menerima pelbagai ulasan yang rata-ratanya positif dan juga bercampur-campur. Ahmad Fariszuan dari portal filem, Kakimuvee memuji Syamsul Yusof dan Studio Kembara kerana "berani menerbitkan sebuah filem berunsurkan perjuangan Melayu yang diinspirasikan daripada pahlawan kemerdekaan tanah air iaitu Mat Kilau." Beliau menulis, "Walaupun ada beberapa perkara yang boleh ditingkatkan lagi dalam filem Mat Kilau ini akan tetapi saya mengakui bahawa filem ini adalah filem yang wajib ditonton oleh kebanyakan rakyat Malaysia dan tontonan harus dilakukan di pawagam." Untuk filem ini, beliau memberikan penarafan 4.5 bintang. Rafzan Tomomi dalam ulasan retrospektifnya mengenai filem ini berpendapat bahawa filem Mat Kilau "sangat menarik untuk ditonton." Beliau turut memuji barisan pelakon yang membawakan watak masing-masing dengan baik. Menulis untuk Astro Gempak, Hanafis Haris menyatakan kepujiannya terhadap filem ini sambil berpuas hati dengan penghasilan filem ini. Beliau memberi penarafan 7.5/10. Portal filem, Rollo de Pelicula memuji keseluruhan filem ini sambil menulis, "Secara keseluruhan filem ini masih menghiburkan dan paling penting berjaya membuatkan kami sebagai orang Melayu bangga dengan perjuangan dan keberanian nenek moyang kami yang berterusan menentang penjajah tanpa gentar dan penuh dengan keimanan." Sembang Filem pula mengulas bahawa filem ini "berjaya mengajak penonton temnpatan beramai-ramai ke pawagam, membawa ahli keluarga masing-masing untuk menghayati sendiri perjuangan anak bangsa membebaskan tanah air dari penjajahan British." Portal filem itu turut memberi penarafan 48.5 bintang untuk filem ini.
Noel Wong dari Free Malaysia Today mengulas bahawa Mat Kilau ialah sebuah filem aksi sejarah yang "memerlukan doktor skrip." Dalam ulasannya, beliau berkata: "Tambahan pula, filem ini menjadi berat, dengan watak-watak yang melepaskan baris tentang patriotisme, penghormatan dan pengorbanan setiap beberapa minit [...] Secara keseluruhannya, walaupun filem ini mungkin telah menawan hati sebilangan rakyat Malaysia, mempunyai doktor skrip di tangan sudah tentu akan membantu mengukuhkannya sebagai sebuah karya sinematik yang mantap." Hafizal Mahat dari Oh! Media pula menyatakan kepujiannya terhadap filem ini sambil berpendapat ia "berjaya membangkitkan semangat anak Melayu." Menulis untuk Sensasi Selebriti, Budiey dalam ulasan retrospektif mengenai filem ini berkata: "Mat Kilau berjaya untuk membawa mesej terbesar kepada penonton iaitu Melayu dan perpecahan yang akhirnya membawa kepada penjajahan. Mesej ini besar dan boleh dikatakan sebagai baju kepada filem ini." Beliau turut beranggapan bahawa "menonton Mat Kilau nampak seperti menonton filem aksi KL Gangster tetapi diubah eranya dan wataknya. Ianya menghiburkan. Penuh aksi. Padat dengan babak yang cukup lasak dan mantap." Wafa Aula dari portal Getaran pula menulis: "Namun begitu, kita tidak boleh menafikan bahawa Mat Kilau ialah sebuah filem yang penting bukan sahaja untuk membawa kembali semangat kepahlawanan, tetapi menambah koleksi genre filem epik sejarah dalam industri perfileman negara. Mesejnya jelas bahawa kemenangan akan selalu berpihak kepada mereka yang bersatu hati dan yakin dengan keesaan Tuhan. Kemenangan tidak berpihak kepada orang yang hanya menikus dan ketakutan." Mohd Haikal Isa dari Kosmo! menulis: "Paling penting, mesej sampai kepada penonton dengan baik biarpun jalan cerita agak bercelaru, namun secara keseluruhan, Mat Kilau sebuah filem yang seronok untuk ditonton. Koreografi silat, senjata dan babak aksi yang ditunjukkan semuanya menjadi." Pengkritik filem, Mansor Puteh berpendapat "Mat Kilau dalam filem dengan tajuk Mat Kilau: Kebangkitan Pahlawan tak sama dengan Mat Kilau dalam sejarah" sambil berkata: "Mat Kilau hanya kisah tokoh tempatan dan filemnya juga hanya filem hiburan ringan dengan gerak aksi berlebihan dan ungkapan dialog yang penuh perasaan yang semuanya ini hanya boleh menarik perhatian penonton tempatan sahaja".
Maklum balas
Mat Kilau turut menerima banyak maklum balas positif semasa ditayangkan. Ketua Aktivis Persatuan Pengguna Islam Malaysia (PPIM), Nadzim Johan menyifatkan filem ini ditayangkan tepat pada masanya. Beliau berkata: "Tayangan filem Mat Kilau adalah tepat pada masanya, sama ada dirancang atau tidak, kita harus akui tarikan aura filem hasil sentuhan pengarah muda, Syamsul Yusof berjaya menarik perhatian jutaan rakyat Malaysia menonton dan mendalami jalan cerita yang menarik." Mohammad Sufian Abdul Manan, Penolong Pendaftar Kanan di Institut Pemikiran dan Kepimpinan Melayu, Bahagian Hal Ehwal Pelajar, Universiti Teknologi MARA (UiTM) mengakui bahawa dengan menonton filem Mat Kilau, ia merupakan kaedah yang kreatif secara visual untuk mahasiswa mendapat isi manfaat daripada filem tersebut. Meskipun ada yang berpendapat filem ini hanya filem hiburan yang menginspirasikan perjuangan pahlawan Mat Kilau menentang Inggeris di Pahang dan bukan filem dokumentari sejarah, Ketua Pegawai Eksekutif Perbadanan Kemajuan Filem Nasional Malaysia (FINAS), Md Nasir Ibrahim berkata filem Mat Kilau merupakan antara penerima sokongan dan galakan daripada kerajaan. Menurut Md Nasir, prestasi memberangsangkan filem ini dengan kutipan pecah panggung memberi sinar kepada industri perfileman negara, sekali gus membuktikan kekuatan jenama filem tempatan dalam meraih kepercayaan penonton ke pawagam setelah berhadapan cabaran pandemik COVID-19. Sultan Selangor, Sultan Sharafuddin Idris Shah, yang telah menonton filem ini, bertitah: "Beta menggalakkan rakyat bangsa ini khususnya orang Melayu untuk menonton filem Mat Kilau untuk dijadikan contoh dan pengajaran bagaimana sesebuah tamadun dan bangsa itu boleh runtuh sekiranya tiada perpaduan dan kerjasama."
Reaksi oleh waris Mat Kilau
Filem ini juga menerima reaksi positif daripada waris-waris Mat Kilau. Salah seorang daripada waris Mat Kilau, pensyarah Dr. Siti Shukhaila Shaharuddin, memuji usaha dilakukan penerbit, Studio Kembara untuk mengangkat kisah kepahlawanan Mat Kilau. Beliau yang bertugas di Fakulti Teknologi Kreatif dan Warisan, Universiti Malaysia Kelantan (UMK) dengan kepakaran dalam bidang Komunikasi Visual, menganggap filem ini membuka mata ramai terhadap kisah Mat Kilau. Beliau berkata: "Saya ucap syabas kepada Syamsul [Yusof] dan penerbit [Studio Kembara] kerana berjaya menghasilkan naskhah yang baik dan menarik. Mungkin selama ini, kami dan orang lain hanya tahu dan lihat ia sebagai penceritaan dalam fakta sejarah. Namun, sentuhan emas Syamsul dengan acuannya tersendiri berjaya menghasilkan filem fiksyen dan epik dalam sejarah perjuangan Mat Kilau yang mampu menarik minat golongan muda hingga dewasa."
Seorang lagi waris Mat Kilau, Marliza Zain berkata: "Sejarah dan filem itu sendiri membuktikan semua bangsa dipergunakan untuk kepentingan penjajah British. Tetapi, realitinya hingga kini, antara sedar atau tidak, kita ibarat terus dipergunakan untuk kepentingan tertentu biarpun sudah mencapai kemerdekaan. Filem dan sejarah ini memang boleh disesuaikan dengan situasi sekarang. Bahkan, kita boleh adaptasi perjuangan figura sejarah ini dalam pelbagai aspek kehidupan semasa."
Cucu kepada Mat Kilau, Mohd. Alhamadi Abu Bakar menyifatkan filem arahan Syamsul dihasilkan berkisar perjuangan datuknya sebagai mempunyai daya tarikan dan kekuatan tersendiri selain membangkitkan semangat jati diri dalam kalangan masyarakat Melayu. Beliau berkata kepada Utusan Malaysia: "Pada pandangan saya, ia satu kerja yang baik kerana dapat membangkitkan semangat jati diri Melayu Islam selain mengembalikan semula zaman kegemilangan orang-orang Melayu yang jati dirinya semakin pudar. Penerimaan filem yang menggunakan nama tokoh Mat Kilau ini juga mempunyai kekuatan yang tersendiri sehingga ia berjaya membuat kutipan yang sebegitu."
Kritikan
Mat Kilau menjadi subjek kontroversi apabila poster filem itu yang menampilkan Jalaluddin Hassan mendapat perhatian Presiden Pertubuhan Kebajikan Adat Budaya Malaysia, Pak Li. Dalam perkongsiannya di Facebook, individu tersebut mengkritik keris yang terselit di pinggang watak lakonan Jalaluddin dalam poster filem itu. Menurutnya, keris tersebut ialah Keris Jawa, bukannya Keris Pahang, sepertimana yang digunakan pahlawan Melayu, khususnya Mat Kilau. Menurut Pak Li: "Indahnya Alam Melayu yang mengamalkan sesuatu penuh adab, penuh maksud, kerana disitulah akan menunjukkan jatidiri dan identiti si pemakai."
Filem ini turut menjadi mangsa cetak rompak apabila salah seorang pelakon utama filem ini, Beto Kusyairy meluahkan rasa kecewanya terhadap segelintir penonton yang tidak bertanggungjawab merakamkan babak klimaks dan berkongsi ke platform TikTok. Menerusi hantaran di laman Facebook, beliau memberitahu mereka bukan sahaja merakam aksi tersebut untuk dikongsikan di media sosial malah memetik akaun TikTok miliknya tanpa rasa bersalah. Beto turut menyeru pengguna media sosial supaya padam sebelum tindakan saman diambil.
Mat Kilau turut menerima kecaman daripada kumpulan penganut agama Sikh apabila mereka meluahkan rasa kecewa dengan gambaran buruk ke atas komuniti mereka dalam filem itu. Menurut kenyataan rasmi United Sikhs Malaysia, mereka bimbang komponen dalam filem Mat Kilau boleh mencetus salah faham agama dan perkauman. United Sikh Malaysia menggesa industri filem Malaysia tidak menghasilkan filem yang memberi kesan pada sentimen agama dan kaum dan berpotensi menimbulkan salah faham agama dan kaum. Kami percaya ini boleh membawa kepada ketidakharmonian kaum. FINAS dilaporkan berkata bahawa susulan isu Sikh dalam filem Mat Kilau, penguatkuasaan garis panduan untuk semua kandungan penerbitan terletak di bawah bidang kuasa Lembaga Penapis Filem (LPF) di Kementerian Dalam Negeri (KDN). Abdul Rahman Mt Dali, pengasas dan pengarah urusan Studio Kembara kemudian berkata bahawa gambaran Sikh dalam filem itu berdasarkan daripada fakta sejarah sebenar iaitu tentera Sikh British sewaktu di Tanah Melayu.
Pada 1 Ogos 2022, Kosmo! melaporkan bahawa salinan filem ini didakwa telah bocor di aplikasi Telegram sejak beberapa minggu lalu dan turut mempromosikan kegiatan perjudian. Pengarah Urusan Studio Kembara, Abdul Rahman Mt. Dali berkata, be­liau mengetahui insiden itu serta sedang berusaha untuk membuangnya daripada apli­kasi ter­sebut. Beliau berkata: "Sedang berusaha buang dan laporan juga telah dibuat kepada Kementerian Perdaga­ngan Dalam Negeri dan Hal Ehwal Pengguna (KPDNHEP) dan Suruhanjaya Komunikasi dan Multimedia Malaysia (SKMM),".
Filem ini sekali lagi dihimpit dengan kontroversi apabila ahli akademik dan pensyarah Universiti Putra Malaysia (UPM), Hafidzi Mohd Noor mendakwa filem itu tidak memberikan gambaran yang tepat tentang peranan yang dimainkan oleh pelbagai kaum pada zaman penjajah. Beliau berkata ia perlu ada naratif yang jujur ​​supaya penonton dapat memahami bahawa bukan hanya satu komuniti yang memainkan peranan dalam membantu British menguasai Tanah Melayu. Menurutnya: "Bukan sahaja tentera Sikh yang berkhidmat untuk empayar British ketika itu, tidak seperti dalam filem, tetapi juga (pengawal) Melayu,".
Perancangan kesinambungan
Berikutan kejayaan filem Mat Kilau, Syamsul Yusof tidak menolak kemungkinan akan mengarahkan kesinambungan filem ini. Beliau berkata kepada Harian Metro: "Filem Mat Kilau 2, setakat ini kalau dari bahagian saya sudah semestinya akan ada. Cuma, perkara ini tak boleh gopoh. Dalam berkarya ini tak boleh gopoh. Kalau inginkan sesuatu yang berkualiti kena ambil masa, kajian dan sudah tentu nak tingkatkan dan tambah baik untuk selepas ini. Tidak kira sama ada filem Mat Kilau atau apa saja pahlawan dan apa jua filem sekalipun kena perbaiki daripada sebelumnya, insya-Allah." Pengarah Urusan Studio Kembara, Abdul Rahman Mt. Dali kemudian mengesahkan akan menerbitkan kesinambungan filem Mat Kilau. Menurutnya, skrip filem ini juga telah disiapkan. Adi Putra kemudian memberitahu bahawa beliau tidak menolak untuk membintangi kesinambungan filem Mat Kilau, namun beliau perlu mempertimbangkan dan mengkaji daripada banyak sudut sebelum memberikan kata persetujuan jika tawaran diberikan. Penerbit Studio Kembara, Abdul Rahman Mt Dali mengesahkan bahawa akan ada filem kedua Mat Kilau sambil berkata bahawa ia bakal bertaraf antarabangsa.
Ryuji Hirota
adalah pemain bola sepak Jepun. Dia bermain untuk FC Gifu dan Gainare Tottori.
Vachak Ab
Vachak Ab merupakan sebuah kawasan yang terletak di Iran.
Hiroshi Sekita
adalah pemain bola sepak Jepun. Dia bermain untuk FC Gifu dan AC Nagano Parceiro.
Pembinasa kelas Spruance
Pembinasa kelas-Spruance merupakan sebuah kelas kapal pembinasa yang dibangunkan oleh Amerika Syarikat untuk mengantikan sejumlah besar kapal dan  yang dibina semasa Perang Dunia II sebagai kapal pembinasa utama yang dibina untuk kegunaan Tentera Laut Amerika Syarikat pada tahun 1970an dan 1980an.
Ia mula ditauliahkan pada tahun 1975, dengan janakuasa turbin gas, sebuah dek penerbangan helikopter dan hangar untuk sehingga dua buah helikopter sederhana, sistem senjata digital sepenuhnya dan meriam automatik 127 mm (5-inch). Kapal dari kelas ini digunakan selama tiga dekad, kelas Spruance asalnya direka bertujuan untuk mengiringi sebuah kumpulan kapal pengangkut dengan misi utama dalam anti peperangan kapal selam. Pada tahun 1990an, 24 buah kapal dari kelas ini telah ditingkat upaya dengan Sistem Pelancaran Menegak Mark 41 (VLS) untuk menempatkan peluru berpandu permukaan ke permukaan Tomahawk. Di sebalik usaha untuk memanjangkan hayat kelas ini, pihak tentera laut mempercepatkan pembersaraannya. Kapal terakhir dari kelas ini telah dibersarakan pada tahun 2005, dengan kebanyakannya diceraikan, atau dimusnahkan sebagai sebuah sasaran.
Claude Dambury
adalah pemain bola sepak ‎‎‎‎‎‎‎‎‎‎‎‎‎‎‎Guiana Perancis‎‎‎‎‎‎‎‎‎‎‎‎‎‎‎.
Muzium Budaya Cheng Ho
thumb|Dewan pameran Muzium Budaya Cheng Ho|alt= Muzium Budaya Cheng Ho (Cina: 郑和文化馆) adalah sebuah muzium tentang Zheng He di Bandaraya Melaka, Melaka, Malaysia. Dengan keluasan lantai 5,110 m2, Muzium Budaya Cheng Ho adalah muzium terbesar di Melaka.
Daiki Oizumi
ialah pemain bola sepak Jepun. Dia bermain untuk FC Gifu.
Muzium Budaya Cheng Ho
Sejarah
Bangunan muzium itu dipercayai duduk di tapak asal kompleks gudang Guan Chang, yang dibina oleh Zheng He sekitar 600 tahun yang lalu untuk menyimpan secara sementara barang-barang yang diperolehnya semasa perjalanannya. Kompleks gudang ini awalnya menduduki 10 hektar dataran rendah di sepanjang tebing utara Sungai Melaka. Lima telaga era dinasti dinasti Ming telah ditemui semasa pembinaan muzium.
Muzium ini ditubuhkan oleh Tan Ta Sen dan dibuka pada tahun 2006. Beliau juga adalah Presiden Persatuan Antarabangsa Zheng He.
Pameran
Muzium ini mempamerkan kehidupan Zheng He dan pelayaran dunia di dalam armadanya. Ia memaparkan perjalanannya dengan gambar besar sejarah Cina. Muzium ini boleh dibahagikan kepada beberapa bahagian, iaitu:
Muzium ini dibuka setiap hari dari jam 9.00 pagi hingga 06.00 petang.
Abdul Kader Talip
Tan Sri Haji Abdul Kader Dato' Abdul Talip (23 Januari 1929 - 15 Oktober 2015) ialah bekas Mufti Wilayah Persekutuan dari 1991 hingga 1997.
Michael Fitzgerald
adalah pemain bola sepak ‎‎‎‎‎‎‎‎‎‎‎‎‎‎‎New Zealand‎‎‎‎‎‎‎‎‎‎‎‎‎‎‎.
Abdul Kader Talip
Kehidupan peribadi
Beliau dilahirkan di Kampung Sungai Boh, Kukup, Pontian, Johor pada 23 Januari 1929 kepada pasangan Abdul Talip Haji Mohd Taib dan Aishah Haji Mohd Yasin.
Abdul Kader telah berkahwin dengan pasangannya dari Kaherah, Mesir dan telah dikurniakan dengan 2 orang anak dan salah seorang daripadanya ialah, Wafa Abdul Kadir yang telah meninggal dunia pada 2019.
Meninggal dunia
Abdul Kader telah meninggal dunia di Hospital Tropicana Kota Damansara, Petaling Jaya pada jam 6.40 pagi akibat sakit tua.
Tampin (kawasan persekutuan)
Tampin merupakan sebuah bahagian pilihan raya persekutuan di Negeri Sembilan, Malaysia, yang telah diwakili di Dewan Rakyat sejak 1974.
Bahagian pilihan raya persekutuan ini diwujudkan pada persempadanan semula 1974 dan memberi mandat kepada seorang wakil ke Dewan Rakyat dalam sistem undian terbanyak
Statistik Banci 2020
Sumber:
Rimi Sen
Rimi Sen (lahir 21 September 1981) ialah bekas pelakon dan penerbit filem India yang telah muncul dalam filem-filem Bollywood, Telugu dan Bengali. Sen memulakan penampilan sulungnya sebagai pelakon kanak-kanak dalam filem Bengali Damu. Beliau muncul buat pertama kali sebagai pelakon utama dalam filem Telugu Nee Thodu Kavali. Pada tahun 2003, beliau berlakon dalam filem Hindi pertamanya dalam komedi Hungama yang mana beliau dicalonkan di Anugerah Filmfare untuk Penampilan Sulung Wanita Terbaik. Selepas itu, beliau muncul dalam beberapa filem yang berjaya termasuk Baghban (2003), Dhoom (2004), Garam Masala (2005), Phir Hera Pheri (2006) dan Golmaal: Fun Unlimited (2006). Beliau turut menyertai rancangan realiti Bigg Boss pada tahun 2015.
Kehidupan awal
Sen dilahirkan sebagai Subhamitra Sen di Calcutta, Bengal Barat. Beliau menamatkan pengajiannya dari Sekolah Menengah Bidya Bharati Girls pada tahun 1998. Beliau menamatkan pengajiannya dalam bidang Perdagangan dari Universiti Calcutta.
Piala Dunia B-16 FIFA 1989
Pasukan layak
Afrika (Kejohanan Remaja B-17 CAF 1989)
Asia (Kejohanan Remaja B-17 AFC 1988)
Eropah (Kejohanan Remaja B-16 UEFA 1989)
Amerika Utara, Amerika Tengah dan Caribbean (Kejohanan Remaja B-17 CONCACAF 1988)
Amerika Selatan (Kejohanan B-17 CONMEBOL 1988)
Oceania (Kejohanan Remaja B-17 OFC 1989)
Tuan Rumah Layak secara automatik
Pengadil
Asia Afrika CONCACAF
Amerika Selatan Eropah Oceania
Penjaring Gol
Fode Camara Guinea memenangi anugerah Kasut Emas kerana menjaringkan tiga gol. Keseluruhannya, 77 gol dijaringkan oleh 55 pemain yang berbeza, dengan tiga daripadanya dikreditkan sebagai gol sendiri.
Febby Angguni
Febby Angguni (lahir pada 8 Julai 1991 di Bandung ialah seorang pemain badminton dari Indonesia dalam acara perseorangan wanita.
Cabaran/Siri Antarabangsa BWF
Perseorangan wanita
Pelagak
thumb|275px|Pelagakan [[antara muka baris perintah DOS oleh DOSBox.]]
Perisian pelagak (Jawi: ڤرايسين ڤلاݢق; emulator) ialah sejenis perisian yang membolehkan suatu atur cara yang direka awalnya dan dijalankan oleh suatu sistem komputer tertentu yang khusus (baik dari segi pembinaan dan sistem pengendalian) dapat dikendalikan dalam sistem komputer lain yang sama sekali berlainan. Sebagai contoh, sebuah atur cara Windows dapat dijalankan pada sistem pengendalian Linux dengan menggunakan perisian pelagak Wine. Ada pula atur cara yang menyelakukan suatu komputer dalam komputer, contohnya VMware. Contoh lain ialah atur cara pelagak untuk menjalankan permainan komputer yang pada mulanya hanya boleh dijalankan pada konsolnya masing-masing. Contohnya ialah perkakas permainan Nintendo, Atari, PlayStation, XBox dan lain-lain.
Jenis
Pelagak terdiri daripada dua jenis: sistem tunggal/pelagak khusus dan pelagak berbilang sistem.
Pada dasarnya, mutu sistem tunggal/pelagak khusus lebih baik daripada pelagak berbilang sistem lantaran reka bentuknya yang dibikin khusus untuk 1 jenis sistem sehingga kemungkinan untuk terjadi masalah keserasian dapat dikurangkan. Selain itu, keperluan sumber untuk sistem tunggal/pelagak khusus biasanya lebih kecil berbanding pelagak berbilang sistem.
Pembinaan dan penghasilan
Pengaturcaraan pelagak ialah tugas yang rumit serta bermula dengan pengumpulan maklumat tentang sistem yang hendak dilagak dan mengakali komputer agar mampu meniru perkakasan dan arahan yang dijalankan oleh sistem tersebut. Salah satu contohnya ialah penulisan atur cara untuk melagak cara kerja pemproses kuno seperti Apple II atau Intel 8086.
Setahap mana sesebuah sistem yang disasarkan dapat dibina semula pengaturcaraannya pada pelagak ini bergantung kepada tiga faktor utama yang menentukan kemungkinan suatu sistem dilagak atau tidak:
Kebanyakan pelagak tidak mampu untuk melagak seperti sistem yang hendak ditirunya dengan sempurna. Contoh ketidaksempurnaan tersebut ialah masalah pada pemasaan (kadar bingkai yang lambat), gambar atau kesan video yang tidak betul, suara yang kacau mahupun tidak bersuara sama sekali, masalah di kayu ria dan lain-lain yang sepertinya.
Fungsi ROM
Pelagak tanpa ROM (ingatan baca sahaja) atau imej cakera adalah tidak berguna lantaran ROM atau imej cakera inilah yang merupakan permainan sebenarnya. Perhatikan kiasan berikut: pelagak ialah permainan konsol manakala ROM atau cakera imej ialah kartrij permainannya. Oleh itu, konsol Nintendo tanpa permainannya adalah tidak berguna.
Istilah ROM dan cakera imej kerap dipakai serta dianggap sama. Sebenarnya, ROM ialah salinan kartrij permainan sedangkan imej cakera ialah salinan disket atau CD. Oleh itu, salinan permainan Nintendo ialah ROM manakala salinan permainan Apple ialah imej cakera.
Ukuran (atau saiz) suatu ROM yang berlainan bergantung pada sistem yang diperlagakkan iaitu kebiasaannya sekitar antara 1kB hingga 50MB. Kadang-kadang, ROM terdiri daripada beberapa fail yang merupakan kesatuan dalam format ZIP. ROM ini harus dimuat melalui pelagak agar dapat dimainkan oleh kerana ROM tidak dapat dijalankan secara langsung sepertimana atur cara .EXE.
Dalam permainan komputer
Pelagak membolehkan komputer untuk bekerja sesuai dengan perkakasan sistem yang diperlagakkan. Namun, pelagak tidak berguna tanpa disokong oleh permainan komputer. Permainan sejenis ini dikenali sebagai ROM atau imej cakera yang merupakan hasil salinan permainan-permainan dalam format kartrij atau disket sistem yang berkaitan. Contohnya, permainan yang dibangunkan oleh syarikat Sega hanya akan berjalan apabila dipasangkan pada pelagak yang mengkhusus kepada sistem dalaman Sega sahaja.
Vachakbud-e Olya
Vachakbud-e Olya merupakan sebuah kawasan yang terletak di Iran.
Funafuti
Funafuti ialah ibu negara pulau Tuvalu dan merupakan atol.
Pulau yang paling besarnya ialah Fongafale. Perkampungan di atol ini berdasarkan bancian penduduk pada tahun 2012 termasuk pulau Fongafele Tengah, pulau Fongafale selebihnya, Funafala dan Amatuku. Pada Jun 1996, Kawasan Pemeliharaan Funfauti ditubuhkan di sepanjang pesisiran barat tanjung ini yang merangkumi 6 pulau kecil. Terdapat sekurang-kurangnya 29 pulau kecil di atol ini. Atol ini ada beberapa laluan yang mempunyai berbagai-bagai jenis capaian yang menjurus ke dalam lagun. Lagun atol Funafuti mempunyai kelebaran utara-selatan berukuran 24.5 km, kelebaran timur-barat berukuran 17.5km dan keluasan sebanyak 275 km2, maka tempat ini merupakan lagun yang paling besar di Tuvalu. Funafuti mempunyai iklim khatulistiwa bawah pengelasan ikim Köppen.
Pengasas nenek moyang penduduk Funafuti disifatkan sebagai orang yang berasal dari Samoa. George Westbrook, seorang pedagang di Funafuti, merekodkan taufan yang melanda Funafuti pada tahun 1883. Terdapat 2 sekolah rendah, iaitu Sekolah Rendah Seventh-day Adventist dan Sekolah Rendah Nauti yang mempunyai lebih daripada 900 pelajar terdaftar, dan sekolah ini merupakan sekolah rendah yang paling besar di Tuvalu. Lapangan Terbang Antarabangsa Funafuti terletak di Fongafele. Funafuti merupakan salah 1 daripada 8 kawasan undian di Tuvalu, dan mencalonkan 2 ahli parlimen.
Adaílson Pereira Coelho
adalah pemain bola sepak Brazil. Dia bermain untuk FC Gifu dan Tokyo Verdy.
Annastasia Raj
Annastasia Raj (26 Julai 1975) merupakan perlumbaan jalan kaki Malaysia. Beliau dikenali sebagai olahragawati Malaysia yang pertama untuk menyertai perlumbaan jalan kaki 10km di Sukan Olimpik Musim Panas 1996.
Trouble (filem)
Trouble adalah filem keluarga komedi animasi komputer 2019 yang diarahkan oleh Kevin Johnson yang dibintangi oleh Sean "Big Sean" Andersen, Pamela Adlon, dan Lucy Hale. Ia didedikasikan untuk mengenang pengeluar eksekutif, anjing Conrad Vernon, Linus yang meninggal pada tahun 2017.
Saksi Keamanan dan Sosial Quaker
Saksi Keamanan dan Sosial Quaker (bahasa Inggeris: Quaker Peace and Social Witness (QPSW), yang sebelum ini dikenali sebagai Majlis Khidmat Sahabat atau Friends Service Council, dan kemudian sebagai Quaker Peace and Service, adalah salah satu jawatankuasa pusat Britain Perjumpaan Tahunan Religious Society of Friends - organisasi nasional mewakili golongan Quaker di Britain. Ia berfungsi untuk mempromosikan kesaksian British Quaker tentang kesaksamaan, keadilan, keamanan, kesederhanaan dan kebenaran. Ia berfungsi bersama kedua-dua kelompok tekanan antarabangsa tempatan dan besar.
Pada tahun 1947, Majlis Khidmat Sahabat ketika itu berkongsi Hadiah Keamanan Nobel dengan persatuan sejawatan Amerika Jawatankuasa Khidmat Sahabat Amerika bagi pihak masyarakat Quaker sedunia.
Sejarah
Asal-usul QPSW berada dalam kerja misionari yang dilakukan di bawah nama Friends Foreign Mission Association (1868-1927). Dengan kemerosotan misi, Persatuan Misi bergabung dengan Majlis untuk Perkhidmatan Antarabangsa (1919-1927) untuk membentuk Majlis Perkhidmatan Kawan (1927-1978). Yang telah dinamakan semula Quaker Peace and Service (1979-2000), yang dikenali sebagai Quaker Peace & Social Witness sejak tahun 2001.
Vachakbud-e Sofla
Vachakbud-e Sofla merupakan sebuah kawasan yang terletak di Iran.
Budimir Vujačić
adalah pemain bola sepak ‎‎‎‎‎‎‎‎‎‎‎‎‎‎‎Montenegro‎‎‎‎‎‎‎‎‎‎‎‎‎‎‎‎.
Kerajaan Zulu
Kerajaan Zulu atau Kerajaan Zululand ialah raja di Selatan benua Afrika yang menjalar sepanjang pantai Lautan Hindi dari Sungai Tugela di bahagian selatannya ke Sungai Pongola di bahagian utaranya. Kerajaan ini berkembang menguasai banyak kawasan KwaZulu-Natal kini.
Danilo Vitalino Pereira
adalah pemain bola sepak Brazil. Dia bermain untuk FC Gifu.
Hwang Te-song
adalah pemain bola sepak Korea Selatan. Dia bermain untuk Kyoto Sanga FC.
Kerajaan Zulu
Ringkasan
Pada tahun 1879, Empayar British dalam kemaraan mereka sepanjang kawasan selatan Afrika menyerang kerajaan ini lalu memulakan Perang Inggeris-Zulu. Setelah kemenangan awal pihak Zulu dalam Pertempuran Isandlwana, Tentera British berkumpul kembali dan akhirnya mengalahkan pihak Zulu dalam Pertempuran Ulundi dalam tahun yang sama. Kawasan kerajaan ini dimasukkan ke dalam Jajahan Natal yang disatukan dalam Kesatuan Afrika Selatan.
Vahdatabad, Ilam
Vahdatabad, Ilam merupakan sebuah kawasan yang terletak di Iran.
Hendra Aprida Gunawan
Hendra Aprida Gunawan (lahir pada 6 April 1982 di Majalengka, Java Barat) ialah seorang pemain badminton dari Indonesia.
Rekod dengan pelawan
Berikut ialah senarai rekod dengan pasangan:
Ippei Kokuryo
adalah pemain bola sepak Jepun. Dia bermain untuk Kyoto Sanga FC, Sagawa Printing dan MIO Biwako Shiga.
Kurnia Insurans
Kurnia Insurans (Malaysia) Berhad ialah sebuah syarikat insurans Malaysia yang perniagaan utamanya ialah insurans am.
Kurnia ialah syarikat insurans am pertama di Malaysia yang melepasi markah RM1 bilion dalam jumlah premium kasar yang ditulis pada tahun 2004. Pada Jun 2006, Kurnia mencatatkan jumlah premium kasar berjumlah RM1.1 bilion. Asetnya, yang telah berkembang secara positif, hampir RM1.9 bilion.
Syarikat ini ditubuhkan pada 1977 sebagai Industrial & Commercial Insurance (M) Bhd. sebelum bertukar nama kepada Kurnia Insurans pada 1991. Kurnia menawarkan produk insurans am yang merangkumi harta, mangsa, motor, perubatan, kemalangan dan insurans haiwan peliharaan. Pada 26 September 2012, syarikat ini dibeli oleh AmGeneral Insurance Berhad, anak syarikat AMMB Holdings Bhd pada harga RM1.55 bilion. Kurnia juga ialah pengendali pusat Kurnia Express yang dilancarkan pada 2003.
Yuji Takahashi
adalah pemain bola sepak Jepun. Dia bermain untuk Kyoto Sanga FC, Brisbane Roar dan Kamatamare Sanuki.
Anggia Shitta Awanda
Anggia Shitta Awanda (blahir pada 22 Mei 1994 di Bekasi ) ialah seorang pemain badminton dari Indonesia dalam acara beregu wanita.
Liu Yuchen
Liu Yuchen (, lahir pada 25 Julai 1995) ialah seorang pemain badminton dari China badminton.
Jawatankuasa Khidmat Sahabat Amerika
Jawatankuasa Khidmat Sahabat Amerika (bahasa Inggeris: American Friends Service Committee; AFSC) ialah sebuah persatuan didirikan golongan Quaker memperjuangkan keamanan dan keadilan masyarakat di Amerika Syarikat dan di seluruh dunia. Ia ditubuhkan pada tahun 1917 sebagai usaha gabungan oleh ahli-ahli Persatuan Rakan Keagamaan Amerika untuk membantu mangsa-mangsa awam Perang Dunia Pertama, malah ia terus terlibat dalam tindakan byntuan amal di Eropah dan Kesatuan Soviet selepas Gencatan Senjata 1918. Pada pertengahan abad ke- 1920 ia memberi tumpuan kepada meningkatkan hubungan antara kaum di Amerika Syarikat serta meneroka cara-cara untuk mencegah pecahnya konflik yang lain sebelum dan selepas Perang Dunia Kedua.
Dalam zaman berlalunya Perang Dingin pada awal tahun 1960-an, ia berpindah untuk mengambil lebih banyak tenaga kerja daripada sukarelawan Quaker, dan dari masa ke masa cuba meluaskan daya tarikannya dan bertindak lebih tegas terhadap ketidakadilan kaum, ehwal berkaitan wanita, dan tuntutan hak setara untuk golongan minoriti seks.
Riki Harakawa
adalah pemain bola sepak Jepun. Dia bermain untuk Kyoto Sanga FC, Ehime FC, Kawasaki Frontale dan Sagan Tosu.
Tranquility
Reka bentuk
Panjang kapal layar ialah 91.50 m (300.2 kaki) dan baloknya ialah 14.50 m (47.6 kaki). Draf Equanimity ialah 4 m (13 kaki). Lengan keluli diperkuat kepada Kelas E Ais, dengan superstruktur terbuat daripada aluminium dengan dek meletakkan kayu jati. Kapal layar itu dibina untuk peraturan klasifikasi RINA masyarakat yang dikeluarkan oleh Kepulauan Cayman.
Equanimity dibina bagi mematuhi Kod Kapal Layar Penumpang (PYC).
Kemudahan
Jakuzi (atas geladak), sauna, pad pendaratan helikopter, kolam renang, kelab pantai, salon kecantikan, penstabil kelajuan nol, gim, spa, lif, teater filem, garaj tender, platform berenang, penyaman udara, bilik stim, bilik kecantikan, lampu bawah air, dapur, kajian pemilik.
Amelia Earhart
Amelia Mary Earhart (, lahir 24 Julai 1897; hilang 2 Julai 1937) ialah perintis dan pengarang penerbangan Amerika. Earhart merupakan penerbang wanita pertama yang terbang secara solo di Lautan Atlantik. Beliau menerima United States Distinguished Flying Cross untuk pencapaian ini. Beliau menetapkan banyak rekod lain, menulis buku terlaris tentang pengalaman terbangnya dan berperanan dalam pembentukan The Ninety-Nines, sebuah organisasi untuk juruterbang wanita. Pada tahun 1935, Earhart menjadi ahli fakulti melawat Universiti Purdue sebagai penasihat kejuruteraan aeronautik dan seorang kaunselor kerjaya kepada pelajar wanita. Beliau juga merupakan ahli Parti Wanita Negara dan penyokong awal Perubahan Hak Sama..
Semasa percubaan untuk membuat penerbangan mengelilingi dunia pada tahun 1937 di Lockheed Model 10-E Electra yang dibiayai oleh Purdue, Earhart dan pelayaran Fred Noonan hilang di tengah-tengah Lautan Pasifik dekat Pulau Howland. Daya tarikan dengan kehidupan, kerjaya, dan kehilangannya berterusan hingga ke hari ini.
Tranquility
Enjin
Kuasa dihantar oleh enjin diesel 4,828 hp / 3,600 kW MTU 20V 4000 M73L berkembar dengan tangki bahan api 271,000 L (72,000 US gal).
Penyitaan dan penghakiman
Pada bulan Mac 2018, dilaporkan bahawa pihak berkuasa Indonesia merampas Equanimity pada Februari. Jabatan Kehakiman Amerika Syarikat telah mengendalikan kes ini berhubung dengan skandal 1MDB sejak 2016 dan telah menamakan Jho Low, pemilik Equanimity yang didakwa, sebagai tokoh penting dalam gugatan AS. Mereka percaya dana yang digunakan untuk pembelian kapal layar itu dipindahkan dari dana kekayaan 1MDB antara 2009 dan 2015.
Pada akhir April 2018, dilaporkan bahawa Equanimity dikeluarkan kepada pemiliknya selepas mahkamah Indonesia menyatakan bahawa penyitaan kapal layar itu tidak sah. Bagaimanapun, polis Indonesia merampas kapal layar itu sekali lagi tiga bulan kemudian setelah permintaan bantuan undang-undang dari Amerika Syarikat.
Pada Ogos 2018, Equanimity dibawa kembali ke Malaysia dari Indonesia dan dirampas di bawah undang-undang Malaysia berikutan pengaktifan Perjanjian Bantuan Undang-Undang Bersama antara Indonesia, Amerika Syarikat dan Malaysia. Bagaimanapun, dalam satu kenyataan melalui pasukan perundangannya, Low menuduh Perdana Menteri, Dr Mahathir Mohamad, melanggar "peraturan undang-undang" untuk merampas kapal layar itu.
Pada 19 Oktober 2018, Mahkamah Tinggi di Kuala Lumpur mengisytiharkan bahawa Equanimity adalah milik dua anak syarikat 1MDB iaitu 1MDB Energy Holdings Limited dan 1MDB Global Investment Limited, selepas pemilik berdaftar Equanimity (Cayman) Ltd gagal hadir di mahkamah untuk menuntut kapal layar besar.
Kapal layar mewah kini berlabuh di terminal Boustead Cruise Center di Pulau Indah, Pelabuhan Klang, dan kos kerajaan RM3 juta untuk mengekalkan kapal layar itu setiap bulan.
Lelongan
Pada 3 April 2019, Peguam Negara Malaysia, Tommy Thomas, telah mengumumkan bahawa kapal layar Equanimity akan dijual kepada Genting Malaysia Berhad. Syarikat tersebut mula membuat tawaran kepada Mahkamah Tinggi Kuala Lumpur pada 26 Mac 2019 dan dijangka akan membayar harga kapal tersebut dengan nilai RM514.6 juta (USD126 juta) pada penghujung bulan April.
Bendera Belarus
thumb|Bendera rasmi Belarus dipakai sejak 1995 Bendera Belarus (Bahasa Belarus: Сцяг Беларусі, Sciah Biełarusi, Флаг Белоруссии) terdiri daripada sebidang jalur merah dan jalur hijau lebih nipis kedua-dua mendatar manakala di hujung pula ada sejalur anyaman tradisi. Bendera ini merupakan adaptasi suatu rekaan terdahulu dipakai semasa zaman Soviet dengan sedikit pengolahan dan terbuangnya perlambangan komunis.
Bendera ini dirasmikan pada 7 Jun 1995.
Perlambangan
Tiada takrifan rasmi diberikan untuk bendera ini, namun Presiden Aleksandr Lukashenko ada memberi penjelasan merah melambangkan kebebasan dan pengorbanan nenek moyang bangsa Belarus sementara hijau melambangkan kehidupan. thumb|Decorative pattern Suatu corak khas diletakkan pada hujung bertiang bendera, ia lazim dalam kain ruchnik digunakan dalam adat istiadat setempat seperti upacara keagamaan atau pengebumian. Corak ini direka Matrona Markevich pada 1917.
Spesifikasi
Rincian warna-warna bendera ini diberikan menurut dokumen berkod "STB 911–2008": ! rowspan=2 | Colour ! colspan=2 | Colour coordinate ! rowspan=2 | Y10 ! x10 !! y10 !style="background:#C0000A;color:white"| Red !style="background:#0EA000;color:white"| Green
Rekaan alternatif
thumb|Bendera dipakai pada tahun-tahun 1918 dan 1991 hingga 1995 Terdapat juga suatu bendera yang pernah dipakai sebelum 1995 selepas terbubarnya Kesatuan Soviet tahun 1991.
Bendera ini masih digunakan sebagai simbol golongan pergerakan membantah pemerintahan sedia ada di negara tersebut lagi-lagi pemerintahan Alyaksandr Lukashenka yang dianggap "kediktatoran terakhir Eropah".
Race 3
Race 3 ialah filem thriller aksi Hindi India 2018 arahan Remo D'Souza dan diterbitkan di bawah Tips Films dan Salman Khan Films. Filem ini menampilkan Anil Kapoor, Salman Khan, Bobby Deol, Jacqueline Fernandez, Daisy Shah, Saqib Saleem dan Freddy Daruwala. Ia merupakan ansuran ketiga trilogi <i id="mwJg">Race</i> dan sekuel Race (2008) dan Race 2 (2013). ia mempunyai plot yang jarang dikaitkan dengan filem francais sebelumnya. Filem ini dikeluarkan pada 15 Jun 2018 bersamaan dengan Aidilfitri. Ia menerima ulasan yang sangat negatif dari pengkritik dan dibuat ke beberapa senarai untuk menjadi salah satu filem terburuk tahun ini, tetapi menjadi kejayaan di pecah panggung di seluruh dunia.
Kazuki Mine
adalah pemain bola sepak Jepun. Dia bermain untuk Kyoto Sanga FC, Kataller Toyama, AC Nagano Parceiro dan Albirex Niigata Singapore.
Keisuke Kumazawa
ialah pemain bola sepak Jepun. Dia bermain untuk Gainare Tottori.
Daichi Sugimoto
ialah pemain bola sepak Jepun. Dia bermain untuk Kyoto Sanga FC dan Tokushima Vortis.
AmMetLife
AmMetLife ialah nama syarikat insurans hayat Malaysia, AmMetLife Insurance Berhad, dan pengendali takaful keluarga, AmMetLife Takaful Berhad. Syarikat-syarikat itu adalah usaha sama antara Kumpulan AmBank dan MetLife yang berpangkalan di New York. Mereka menawarkan pelbagai produk perlindungan insurans dan kekayaan melalui pejabat cawangan AmBank.
AmMetLife dibentuk apabila MetLife bersetuju untuk membeli kepentingan dalam perniagaan insurans hayat dan perniagaan takaful keluarga AmBank untuk RM812 juta. Perjanjian itu ditutup pada April 2014. MetLife mempunyai 50 peratus ditambah satu bahagian dalam Insurans AmMetLife dan 50 peratus kurang satu bahagian dalam AmMetLife Takaful. Sebagai sebahagian daripada perjanjian itu, AmMetLife mempunyai perjanjian 20 tahun eksklusif untuk menjual produk insurans dan takaful melalui AmBank dan AmIslamic Bank.
Sehingga Mac 2015, AmMetLife mempunyai kuasa agensi sebanyak 1,100 dan mempunyai bahagian pasaran tertinggi ke-10 di kalangan 14 penanggung insurans hayat di Malaysia.
Ujian perubatan
Ujian perubatan merupakan prosedur perubatan yang dijalankan untuk menyaring, mendiagnosis atau mengawal penyakit, proses penyakit, kecenderungan atau untuk menentukan kursus rawatan. Ujian perubatan seperti, ujian fizikal dan visual, pengimejan diagnostik, ujian genetik, kimia analisis yang berkaitan dengan kimia klinikal dan diagnostik molekul, biasanya dilakukan dalam keadaan perubatan.
Diagnostik
Ujian diagnostik adalah satu prosedur yang dijalankan untuk mengesahkan kehadiran penyakit dalam seorang individu yang disyaki mempunyai penyakit, biasanya mengikut laporan gejala atau berdasarkan keputusan ujian perubatan yang lain. Contoh ujian tersebut adalah:
Saringan
Penyaringan dapat merujuk kepada ujian perubatan yang digunakan untuk mengesan kehadiran penyakit pada seorang yang berisiko dalam kumpulan yang ditentukan seperti populasi, keluarga, atau tenaga kerja. Saringan dapat dilakukan untuk pemantauan penyakit tersebar luas, menguruskan epidemiologi, bantuan pencegahan, atau secara ketat untuk tujuan statistik. Contoh ujian tersebut adalah:
Pemantauan
Beberapa ujian perubatan digunakan untuk memantau kemajuan, atau tindak balas terhadap rawatan perubatan.
Kaedah
Sebilangan besar kaedah ujian dapat diklasifikasikan ke dalam salah satu kumpulan luas seperti berikut:
Mengikut lokasi sampel
Ujian in vitro dapat dikelaskan mengikut lokasi sampel yang diuji, termasuk: